Almal ontsteld oor manier hoe dié klant pizza eet(Foto: Honest_Crust/Twittter) ŉ Klant word ŉ “monster” genoem ná ŉ restaurant die ongewone manier gedeel het hoe die persoon sy pizza eet. Wanneer dit by pizza kom, is daar uiteenlopende menings: Is pynappels aanvaarbaar op ŉ pizza? Mag mens ŉ groot pizza in een ete opeet? Moet dit ŉ dik of dun basis wees? Een klant se manier hoe hy pizza eet, het egter ŉ groot bohaai tot gevolg gehad en talle sosialemediagebruikers het hul ontsteltenis uitgespreek die omstrede tegniek. Honest Crust Sourdough Pizza, in Altrincham, Manchester in die Verenigde Koninkryk het die foto op Twitter gedeel. “2020, hoekom pynig jy ons só?” het die restaurant by die foto geskryf waar mens kan sien dat die persoon alles behalwe die korsie van die pizza geëet het. “Hierdie persoon moet nooit pizza kry nie,” het een gebruiker gereageer. “Hierdie klant is ŉ monster,” het iemand anders geskryf. “Dis verkeerd op elke moontlike vlak! Watter tipe kreatuur doen dit?!”